Η **Άννα Ουσένινα** (Διεθνώς: *Anna Ushenina*, ουκρανικά: Aнна Юріївна Ушеніна, γεν. 30 Αυγούστου 1985) είναι Ουκρανή γκρανμαίτρ και Παγκόσμια Πρωταθλήτρα στο σκάκι από τον Νοέμρβριο του 2012 έως τον Σεπτέμβριο του 2013.

Βιογραφικά στοιχεία
-------------------

Η Ουσένινα ζει στο Χάρκοβο της Ουκρανίας, όπου και γεννήθηκε στις 30 Αυγούστου 1985. Η νεαρή Ουσένινα πήρε την απόφαση ότι πρέπει να αναπτύξει τα πνευματικά και δημιουργικά της ταλέντα, έτσι όταν έγινε επτά ετών η μητέρα της τής γνώρισε το σκάκι, τη ζωγραφική και τη μουσική.

Σκακιστική καριέρα
------------------

Η Άννα Ουσένινα το 2008 στην Ολυμπιάδα σκακιού της Δρέσδης
Έγινε πρωταθλήτρια νεανίδων Ουκρανίας (κάτω των 20) μόλις στα 15 της χρόνια. Πολλές από τις σκακιστικές ικανότητές της ήταν αυτοδίδακτες, αν και κατά την περίοδο 2000–2002, σπούδασε σκάκι στην αθλητική σχολή της *Ολυμπιακής Εφεδρείας* του Χάρκοβο. Κατά τη διάρκεια αυτής της περιόδου, ο προπονητής της ήταν ο διεθνής μαιτρ Αρτιόμ Τσέποταν. Στη συνέχεια έλαβε περισσότερη προπόνηση σε ειδική μονάδα εκπαίδευσης στο Κραματόρσκ και το 2003, μετά από ένα τουρνουά στην Οδησσό, πήρε τον τίτλο της διεθνούς γκρανμαίτρ γυναικών.

Πήρε μέρος στις σκακιστικές Ολυμπιάδες στο Τορίνο το 2006 και στη Δρέσδη το 2008, κατακτώντας ένα χρυσό και ένα αργυρό μετάλλιο αντίστοιχα. Η απόδοσή της στην Ολυμπιάδα του Τορίνο και τα αποτελέσματά της μέσα στο 2006 στο Παρντουμπίτσε και το Άμπου Ντάμπι, της εξασφάλισαν τα προσόντα για τον τίτλο διεθνούς μαιτρ, τον οποίο η Διεθνής Σκακιστική Ομοσπονδία της απένειμε τον Ιανουάριο του 2007. Επίσης, στο ανοιχτό τουρνουά γυναικών της Μόσχας το 2008, που διοργανώνεται παράλληλα με το τουρνουά της Aeroflot, πήρε τη δεύτερη θέση πίσω από την Άννα Μούζιτσουκ, αλλά μπροστά από την Ναταλία Ζούκοβα και την Κατερίνα Λάνο.

Το 2012 στο Παγκόσμιο Πρωτάθλημα Σκάκι Γυναικών πέτυχε στον τελικό μια νίκη στο τάι-μπρέικ επί της Αντοανέτα Στεφάνοβα και έγίνε η 14η Παγκόσμια Πρωταθλήτρια Γυναικών στο σκάκι. Αυτόματα πήρε και τον ύψιστο τίτλο της γκρανμαίτρ και προκρίθηκε στο Παγκόσμιο Κύπελλο του 2013. Είναι η πρώτη παγκόσμια πρωταθλήτρια γυναικών της Ουκρανίας στο σκάκι. Έχασε τον τίτλο της από την Κινέζα θαύμα Χου Γιφάν στο επόμενο Παγκόσμιο Πρωτάθλημα Σκάκι Γυναικών το 2013.

Παραπομπές
----------

1. 1 2  «Συνέντευξη (στα ρωσικά)». Αρχειοθετήθηκε από το πρωτότυπο στις 23 Σεπτεμβρίου 2007. Ανακτήθηκε στις 14 Αυγούστου 2015.
2. ↑  «Best Chess Lessons online, International Master Artiom Tsepotan». ChessStudy. Ανακτήθηκε στις 23 Αυγούστου 2014.
3. ↑   *Chess news*, Chess Magazine, Μάιος 2008, σελ. 9–10
4. ↑  Rachkevych, Mark (1 Δεκεμβρίου 2012). «Kharkiv's Anna Ushenina becomes Ukraine's first women's world chess champion». Kyivpost.com. Ανακτήθηκε στις 20 Οκτωβρίου 2013.
5. ↑  «ChessBase News | Taizhou 07: Hou Yifan is World Champion». Chessbase.com. 20 Σεπτεμβρίου 2013. Ανακτήθηκε στις 20 Οκτωβρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άννα Ουσένινα** |

* Επίσημη ιστοσελίδα
* «Άννα Ουσένινα (προφίλ)». Ανακτήθηκε στις 14 Αυγούστου 2015.  Unknown parameter `|publusher=` ignored (βοήθεια)
* «Άννα Ουσένινα (κατάταξη)». Ανακτήθηκε στις 14 Αυγούστου 2015.  Unknown parameter `|publusher=` ignored (βοήθεια)

  


|  |  |  |  |
| --- | --- | --- | --- |
| 

| π • σ • ε
Παγκόσμιες Πρωταθλήτριες Σκακιού |
| --- |
|  |
| 
* Βέρα Μέντσικ (1927–1944)
* Λουντμίλα Ρουντένκο (1950–1953)
* Ελισαβέτα Μπίκοβα (1953–1956, 1958–1962)
* Όλγα Ρούμπζοβα (1956–1958)
* Νόνα Γκαπριντασβίλι (1962–1978)
* Μάγια Τσιμπουρντανίτζε (1978–1991)
* Ζίε Ζουν (1991–1996, 1999–2001)
* Ζούζα Πόλγκαρ (1996–1999)
* Ζου Τσεν (2001–2004)
* Αντοανέτα Στεφάνοβα (2004–2006)
* Ζου Γιούχουα (2006–2008)
* Αλεξάνδρα Κοστένιουκ (2008–2010)
* **Χου Γιφάν** (2010–2012, 2013–2015, 2016–)
* Άννα Ουσένινα (2012–2013)
* Μαρίγια Μούζιτσουκ (2015–2016)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/21718

 |

 |